Izračun energijske vrednosti, zapis hranilne vrednoti v tabeli in zapis seznama sestavin

Direktiva 90/496/EGS in Uredba (EU) št. 1169/2011 določata, da morata biti energijska vrednost in vsebnost hranila na oznaki navedeni kot **„povprečna vrednost“**, kar pomeni vrednost, ki najbolje predstavlja količino hranila, ki ga vsebuje dano živilo, in ki upošteva naravno spremenljivost živil, sezonske spremembe, način prehrane in druge dejavnike, ki lahko povzročijo spremembo dejanske vrednosti.

Navedene vrednosti so, glede na posamezen primer, povprečne vrednosti, ki temeljijo na:

a) proizvajalčevi analizi živila ali

b) izračunu iz znanih ali dejanskih povprečnih vrednosti uporabljenih sestavin ali

c) izračunu iz splošno veljavnih in sprejetih podatkov.

Izračun energijske vrednosti vključuje: etanol + sladkorji + glicerol + organske kisline

gostota 100% etanola = 787 g/l = 0,787 g/ml

1 kcal = 4,187 kJ

1 kJ = 0,2389 kcal

**Izračun energijske vrednosti v kilokalorijah/100 ml vina**

(7 x 0,787 x % alkohola) + (4 x sladkorji (g/l)/10) + (2,4 x glicerol (g/l)/10) + (3 x kisline (g/l)/10) = \_\_\_\_\_\_\_\_\_\_\_ kcal/100 ml

**Izračun energijske vrednosti v kilojoulih/100 ml vina**

(29 x 0,787 x % alkohola) + (17 x sladkorji (g/l)/10) + (10 x glicerol (g/l)/10) + (13 x kisline (g/l)/10) = \_\_\_\_\_\_\_\_\_\_\_ kcal/100 ml

Vsebnosti **alkohola** (vol. %), **sladkorjev** ter organskih kislin (pri čemer se pri slednjih upošteva vsebnost **skupnih kislin, izraženih kot vinska kislina**) so vse navedene na **izdani odločbi o primernost vina za promet**.

Glede vsebnosti **glicerola** za izračun energijske vrednosti vina se lahko upošteva spodnja tabela (velja za mirna in za peneča vina).

|  |  |  |
| --- | --- | --- |
|  | ***do 13 vol.% dejanskega alkohola*** | ***nad 13 vol.% dejanskega alkohola*** |
| Bela vina, rose in rdečkasta vina | glicerol 5 g/l | glicerol 7 g/l |
| Rdeča vina | glicerol 6 g/l | glicerol 8 g/l |
| Vina iz sušenega grozdja in vina posebne kakovosti\* | glicerol 10 g/l | glicerol 10 g/l |

\* velja le za izbor, jagodni izbor, suhi jagodni izbor ali ledeno vino (pozna trgatev izvzeta)

**Primer zapisa hranilne vrednosti**

Hranilna vrednost 100 ml

----------------------------------------------------

Energijska vrednost 314 kJ / 75 kcal

Ogljikovi hidrati 1,1g

od tega sladkorji 0,5 g

----------------------------------------------------

Vsebuje zanemarljive količine maščob,

nasičenih maščob, beljakovin in soli.

**Primer zapisa sestavin**

Sestavine: grozdje, saharoza, regulator kislosti vinska kislina (L(+)-), regulator kislosti mlečna kislina, **sulfiti**

**ali**

Sestavine: grozdje, saharoza, regulatorja kislosti vinska kislina (L(+)-) in mlečna kislina, **sulfiti**

**ali**

Sestavine: grozdje, saharoza, vsebuje regulatorje kislosti E334 in/ali E270 in/ali E336(ii), **sulfiti**

**--------------------------------------**

vinska kislina (L(+)-) je E334

mlečna kislina je E270

kalijev L(+)-tartrat je E336(ii)